
Pà l'indipendenza di a Corsica ! 
Pruvucazioni sciuvinisti 
di Macron contr’a i Corsi 


Issu articulu hè statu traduttu di u Bolchévik, ghjurnali di 
a Ligue trotskyste de France, marzu 2018 


kkk 


Di sittembri, aviamu scrittu nantu à Macron è a numina- 
zioni d’un certu Eric Morvan à u capu di a pulizza nazunali : 
« A numinazioni d’Eric Morvan hè una gattiva ancisa contr ’à 
a lotta, chì femu a noscia, pà l'indipendenza di i populi corsu, 
bascu è catalanu di pettu à u Statu francesu » (« L’omi di u 
“prisidenti chì pruteghja” — A manu di farru in un guantu di 
seta bianca », le Bolchévik n° 221, sittembri 2017). Morvan 
era statu numinatu sottu prifetti di Corti in aprili 1998, dui 
mesi dopu ch’eddu fussi tombu u prifettu Erignac. Dopu, 
Morvan era diventatu sottu prifettu di Baiona. 

Morvan s’hè messu à travaddà subitu. U FLNC di u 
22 d’uttrovi hà dichjaratu pocu fà : « A ghjuventù di u nosciu 
paesi hà patutu più di rastillati quist annu chè l’altri dapoi u 
principiu di a lotta muderna. Più di 150 interpellazioni, cù pè 
solu scopu di schidà i militanti. Comu si pudaria dì ch'issa 
riprissioni hè una testimunianza di paci ? » 

Dapoi què, Macron ammuchjeghja i pruvucazioni è l’umi- 
liazioni. U tonu hè statu datu u 6 di farraghju pà a so visita in 
Corsica pà l’inaugurazioni d’una « Piazza Claude Erignac » in 
Aiacciu à l’uccasioni di u vintesimu anniversariu di a so morti. 
Macron hà dettu ch’eddu era contru à l’aministia d’Yvan 
Colonna, accusatu è cundannatu à a perpetuità, senza nisuna 
prova, pà l’assassiniu d’Erignac. Macron hà dichjaratu à l’in- 
tenzioni di Gilles Simeoni, ecchisi avucatu di Colonna è sceffu 
di l’esecutivu corsu, ch’ùn assassiniu cume quessu « ùn s’avu- 
caghjaia micca », minacciendu cusì tutti quiddi chì pudariani 
esse cunfruntati à a pulizza « antiterrurista » di privà li di u 
dirittu u più elementari, quiddu d’avè un avucatu. Liberazioni 
immediata pà Yvan Colonna è tutti i militanti corsi incarce- 
rati, ancu pè quiddi di u « commando Erignac » ! 

U terrurismu individuali hè cuntrariu à i cuncizzioni 
marxisti chì s’appoghjani nantu à a mubilizazioni in mansa di 
a classa operaia è di l’oppressi pà a rivuluzioni sucialista. Ma 
un attu cumu quiddu di l’assassiniu di u prefettu Erignac, un 
raprisentanti ufficiali di u Statu francesu, ùn hè micca un cri- 


mini contru à a classa operaia o contru à u populu corsu 
oppressu, è difindimu quiddi pruseguiti pà què. 

U 6 di farraghju, Macron era vinutu cù Jean-Pierre Chevè- 
nement, ecchisi ministru di i pulizzeri di u guvernu capitalistu 
di Jospin è rispunsevuli di a dipurtazioni di millai di senza- 
documenti. Ghjè cù Chevènement chì u prifettu Bonnet, suc- 
cissori d’Erignac in Corsica, avia fattu brusgià clandistina- 
menti pagliotti pà fà accusà i naziunalisti corsi. Chevènement, 
chì stilla sciuvinismu anti-Corsu, hà dichjaratu : « U scopu di 
i naziunalisti hè di ghjunghje à un’indipendenza chì trasfur- 
maria a Corsica in un'isula maffiosa in u Maritarraniu » 
(Corse-Matin, u 10 di farraghju). 

Comu s’eddu ùn era micca abbastanza, Macron hà fattu u 
so discorsu u 7 di farraghju in Bastia nantu à a scena di un 
centru culturali, è micca à l’ Assemblea di Corsica comu i so 
pridicissori Hollande è Sarkosy : dentru, cinqui banderi fran- 
cesi, cinqui banderi auropeani, nisuna bandera corsa! È sì 
mittimu accantu a magra cunsulazioni di l'iscrizzioni di a 
Corsica in a custituzioni... francesa (!), Macron hà nigatu tutti 
i rividincazioni di i naziunalisti. 

L’ultima pruvucazioni hè quidda fatta à un dirighjenti sto- 
ricu di u FLNC, Charles Pieri, chì face parti di a dirizzioni di 
a Corsica Libera di Jean-Guy Talamoni. Hè statu mantinutu 9 
ori da i pulizzeri pà parolli (mischini è inghjuriosi) à l’incon- 
tru di a veduva di u prifettu Erignac. Ùn sapemu micca sì Pieri 
hè l'autori d’issi parolli. Di tutta manera, Macron cerca à 
mette a discordia trà l’autonumisti di Simeoni è l’indipenden- 
tisti di Talamoni, amichi pulitichi di Pieri. 

Dapoi l’elezzioni municipali di Bastia in 2014, sin’à 
l’elezzioni tarrituriali di dicembri 2017, i naziunalisti corsi, 
autonumisti o indipendentisti, vanu di successu in successu. 
Di dicembri, anu uttenutu a maghjurità assuluta. Faci più di 
250 anni chì a Corsica risisti à l’assimilazioni francesa. Ci era 
un Statu corsu indipendenti sottu à a dirizzioni di Pasquale 
Paoli, di 1755 sin’à 1769. A Francia hà vintu l’armata corsa 
1°8 di maghju 1769. Cuntrariamenti à i bucii sciuvinisti chì si 
pò sente, a nazioni corsa ùn hà mai sceltu l’assimiliazioni à a 
Francia : a Corsica hè stata annessata. Pà l’indipendenza di a 


Pà una ripublica operaia ! 
Pà i Stati Uniti sucialisti d’Auropa ! 


Cuntatti: Ligue trotskyste, sezzione francese di a Liga communista internaziunale (quarta-internaziunalista) 


T 01 42 08 01 49 — © Itfparis@hotmail.fr — 














Le Bolchévik, BP 135-10, 75463 Paris Cedex 10 


Suppl. au Bolchévik n° 224 - Dir. de publ.: X. Benoît - CP 0920 P 11506 - Imp. Tracts, 7 pl. Jussieu, 75005 Paris 
Tract imprimé par des ouvriers relevant de la convention nationale des imprimeries de Labeur et des industries graphiques 


Corsica ! Pà una ripublica operaia ! 

L’autonumia vulsuta da i naziunalisti corsi ùn hà tant’à 
vede cù l’eserciziu di u dirittu d’autoditerminazioni, voli à dì 
u dirittu à l’indipendenza, dunqui quiddu di a nazioni corsa 
di spiccà si di a Francia. S’agisciaria d’un statutu accumu- 
datu in u cuadru di a Ripublica Francesa. A riprissioni attuali 
in Catalonia moscia u caratteru largamenti fittiziu di 1 puteri 
autonomi di a Generalitat, ch’ùn hà nisun attributu essenziali 
à un Statu, anzi tuttu i forzi armati. In u so discorsu, Macron 
hà dichjaratu chè ci saria rinforzi di pulizza è un spiigamentu 
di brigati, voli à dì un rinforzu di l’apparechju riprissivu 
francesu in Corsica. Comu u faci rimarcà u naziunalistu 
Pierre Poggioli, a Corsica « hà, in prupurzioni, u parcentuali 
più altu di pulizzeri, di ghjandarmi, è di milatari pà ciò chì 
cuncerne l’Esagonu » (Nutizie Nustrale, u 7 di farraghju). 
Chjuditura di a basa aeronavali d’Asprettu è di a basa 
aerea di Solenzara ! Truppi è pulizzeri francesi, fora di 
Corsica ! 

Di fattu, i rivindicazioni principali di i naziunalisti, assai 
mudesti è luntani d’una vera autoditerminazioni di a nazioni 
corsa, sò difendibili. Quandu vulemu a libarazioni immidiata 
di i prighjuneri pulitichi naziunalisti trà quiddi Colonna, 
volini l’amnistia è, s’eddu ùn hè pussibuli, a so incarcerazioni 
in a prighjò di u Borgu in Corsica. Stéphanie Colonna hà dich- 
Jaratu, parlendu di l’incarcerazioni di u so maritu in Arles : 
« Sarrebbe veramenti più simplici è più nurmali s’eddu fussi 
quì è chì u so fiddolu pudissi vede lu tutti i settimani. » 

L’egemunia è 1 privileghji di a lingua francesa in Corsica, 
o in Iparralde (Paesi Bascu Settentriunali) è in Catalonia 
Settentriunali, si sprima comu a sola lingua ufficiali, ciò chì 
Macron hà riaffirmatu u 7 di farraghju. Lénine, codirighjenti 
cù Trotsky di a sola rivuluzioni operaia vitturiosa cent'anni fà 
in Russia, sè sempri oppostu à l’impusizioni cù forza d’una 
lingua ufficiala, a lingua di l’oppressori. 

In Corsica, a lingua di l’oppressori, ghjè u francesu. Nisun 
privileghju pà u francesu in Corsica, Ipparalde è Catalonia 
Settentriunali ! Comu pà u criolu in Guadalupa, ghjè un scan- 
dalu chì a lingua corsa sil cunsiderata quant’è una lingua 
« straniera » in Corsica. Pà l’insignamentu in lingua corsa di 
a scola materna sin’à l’università, cù prugrammi bislingui 
gratisi è di qualità pà l’immigrati affinchè si possi assicurà 
a trasizioni trà a so lingua materna è u corsu ! In casu cun- 
trariu, difindariamu a cuufficialità di a lingua corsa vulsuta da 
i naziunalisti corsi, ancu sì saria una misura assai parziali in a 
difesa di u corsu. 

U « statutu di risidenti » rivindicatu da i naziunalisti corsi 
hè dinò una rivindicazioni assai mudesta è parziali cù u scopu 
di limità un pocu a prissioni di i cuntinintali nantu u tarrieri 
corsu è dinò nantu à i listi alitturali di l’isula. Comu a dici un 
militanti di Corsica Libera (Mediapart, u 19 di ghjennaghju 











2017), cù sta misura i candidati chì volenu cumprà nantu à 
Pisula duvariani « avè campatu 5 anni in risidenza principali 
in Corsica, è dunqui avè pagatu l’impusitu nantu à i rivinuti, 
nanzu di pudè sbulicà nantu à parechji prupietà. Un sarà 
micca un casu pà i corsi di a diaspora. » 

Cum’è marxisti, u nosciu puntu di partenza hè ch’ùn cun- 
sidararemu mai di manera iguali una nazioni oppressa è u 
Statu oppressori. A lotta d’una nazioni oppressa, cumu 
quidda di a nazioni corsa pà difende a so propia esistenza, hè 
lighjittima è ghjusta. Ghjè parchì semu nimichi spietati di 
l’oppressioni naziunali chì ci opponemu à a parolla d’ordini 
utopica è riazziunaria di l’« apertura di i frontieri ». Comu si 
pò vede cù a storia di u Statu siunistu d’Israeli pà i 
Palistiniani, un’immigrazioni massiccia è senza limita rin- 
causeghja u dirittu à l’autoditerminazioni. A Francia prati- 
cheghja l’« apertura di i fruntieri » in Nova Caledonia dapoi 
decennii. Hà ancu « accentuatu a so pulitica di pupulamentu 
in l’anni 1960 1970 cù a vulintà di rende i Kanak minurita- 
rii è premuniendu si cusì di i velleità indipendentisti » (le 
Monde, u 9 di dicembri 2017). 

Essendu pà l’indipendenza di classa di u pruletariatu, ùn 
demu nisun sustegnu à i naziunalisti corsi ch’ani, par difini- 
zioni, una parspittiva capitalista. A noscia parspittiva hè 
quidda d’una ripublica operaia di Corsica, in u cuadru di i 
Stati Uniti sucialisti d’ Auropa. A lotta pà l’indipendenza di a 
Corsica, comu quidda di u populu catalanu, pò esse una leva 
impurtanti pà accelerà a scumpusizioni di Unioni auropeana. 
Quissa hè un strumentu riazziunariu à u sirviziu di i puteri 
impirialisti d’ Auropa, à u centru di quiddi 1’ Alimagna è dinò 
a Francia, pà aumintà a splutazioni di i travagliadori in tutta 
l’Auropa è a schjavitù di i paesi più poveri, comu a Grecia, è 
di i nazioni minuritari in i Stati multinaziunali. Pà issa raghjò, 
i dirighjenti di l’Unioni auropeana sò accanitamenti contru à 
l’indipendenza di a Catalonia, di a Scozia è, ùn ci hè bisogna 
di dilla, a nazioni corsa, malgradu l’illusioni di i corsi naziu- 
nalisti di punta à Bruxelles è u so stracciu di carta, a « cartula 
di i lingui ». A bassu l’Unioni auropeana ! Pà i Stati Uniti 
sucialisti d’Auropa ! 

L’oppressioni naziunali da a burghesia francesa sopr’à i 
Corsi, i Baschi, i Catalani, i Guadalupeani, i Martinichesi, i 
Kanak rode l’unità di a classa pruletariana, è u sciuvinismu di 
grandi putenza incatineghja a classa operaia à u so nemicu di 
classa. Lottemu pà mubilizà a classa operaia di Francia pà 
difende i diritti naziunali di u populu corsu è contru à u sciu- 
vinismu ch’incancherisci u pruletariatu francesi. A lotta pà a 
libarazioni naziunali di a Corsica cusì po ghjova di forza 
mutrici pà a rivuluzioni sucialista in Francia è aldillà in 
ľ Auropa intera. Pà què ci voli lottà pà partiti lininisti tru- 
schisti, sezzioni naziunali disciplinati d’una Quarta Inter- 
naziunali ristazzunata. n 

